अनुपम खेर की मम्मी ने खर्च के लिए मांगे 50 हजार रुपये तो बोले- आप तो 10-20 हजार में गुजारा कर लेते थे...Video  
अनुपम खेर ने पोस्ट किया वीडियो
मॉम ने इस वजह से मांगे
बॉलीवुड एक्टर ने यूं दिया जवाब
अनुपम खेर (Anupam Kher) अकसर अपनी मॉम के साथ कई वीडियो सोशल मीडिया पर डालते हैं, और उनके वीडियो सोशल मीडिया पर खूब देखे भी जाते हैं. अनुपम खेर का ऐसा ही एक वीडियो सोशल मीडिया पर खूब पसंद किया जा रहा है. इस वीडियो में अनुपम खेर के साथ उनके भाई राजू खेर हैं और उनकी मम्मी भी हैं. इस वीडियो में अनुपम खेर की मम्मी उनसे पैसे मांगती हैं. वह पहले ही राजू खेर को इशारा कर देती हैं कि वह अनुपम खेर से मजाक कर रही हैं. मम्मी अनुपम खेर से 50 हजार रुपये की मांग करती हैं, और अनुपम खेर उनसे पूछते हैं कि इतने पैसे का क्या करोगी. पहले तो आपका गुजारा 10-20 हजार रुपये में हो जाता था.
A post shared by Anupam Kher (@anupampkher) on Nov 21, 2019 at 6:51pm PST
अनुपम खेर (Anupam Kher) और उनकी मम्मी की बात चलती रहती है. उनकी मॉम कहती है कि दिवाली है, इसलिए पैसे की जरूरत है. इधर-उधर देने होते हैं. फिर कुछ देर बात उनकी मम्मी असलियत बता देती हैं कि वे तो मजाक कर रही हैं, जो भी पैसे वो दे देंगी, वह उससे गुजारा कर लेंगी. इस तरह वह उन्हें सच बता देती हैं. लेकिन यह पूरा वीडियो बहुत ही कमाल का है, और अनुपम खेर की मॉम का अंदाज बहुत ही प्यारा लगता है. इस वीडियो को जमकर देखा जा रहा है. 
अनुपम खेर (Anupam Kher) ने इस वीडियो के साथ कैप्शन लिखा हैः 'जब मैं मुंबी में थाः मॉम और मेरे भाई राजू खेर से दिवाली के खर्च को लेकर बात कर रही थीं. अकसर वह बहुत कम पैसों के लिए कहती हैं लेकिन मुझे टेस्ट करने के लिए उन्होंने थोड़े ज्यादा पैसे बोले. उसी समय राजू को इशारा भी कर दिया. मॉम के इन एक्शंस को मिस मत करना. उनकी मासूम बनने की कोशिश कैमरे में कैद हो गई. वे बहुत ही कमाल की हैं.'